CELEX: 62015CN0322
Language: lv
Date: 2015-06-29 00:00:00
Title: Lieta C-322/15: Lūgums sniegt prejudiciālu nolēmumu, ko 2015. gada 29. jūnijā iesniedza Tribunale Amministrativo Regionale per il Lazio (Itālija) – Google Ireland Limited, Google Italy Srl/Autorità per le Garanzie nelle Comunicazioni

28.9.2015   
            
            
               LV
            
            
               Eiropas Savienības Oficiālais Vēstnesis
            
            
               C 320/15
            
         Lūgums sniegt prejudiciālu nolēmumu, ko 2015. gada 29. jūnijā iesniedza Tribunale Amministrativo Regionale per il Lazio (Itālija) – Google Ireland Limited, Google Italy Srl/Autorità per le Garanzie nelle Comunicazioni
   
   (Lieta C-322/15)
   (2015/C 320/21)
   Tiesvedības valoda – itāļu
   
      Iesniedzējtiesa
   
   
      Tribunale Amministrativo Regionale per il Lazio
   
   
      Pamatlietas puses
   
   
      Prasītājas: Google Ireland Limited, Google Italy Srl
   
   
      Atbildētāja: Autorità per le Garanzie nelle Comunicazioni
   
   
      Prejudiciālais jautājums
   
   Vai Līguma par Eiropas Savienības darbību (LESD) 56. pantam ir pretrunā, ka tiek piemēroti apstrīdētais Autorità di [garanzie nelle comunicazioni] Lēmums Nr. 397/13/CONS un attiecīgās, ar to saistītās valsts tiesību normas, kurās atbilstoši tam, kā tās izprot minētā iestāde, prasība – sniegt komplicētu “ziņojumu par sistēmas ekonomiskajiem rādītājiem” (kas obligāti jāsagatavo atbilstoši Itālijas grāmatvedības normatīviem) saistībā ar saimnieciskajām darbībām, kas veiktas attiecībā uz Itālijas patērētājiem, šo prasību pamatojot ar konkurences aizsardzības mērķiem, kas tomēr ir neizbēgami saistīti ar citām ierobežotākām šīs pašas iestādes institucionālajām funkcijām plurālisma aizsargāšanai attiecīgajā nozarē – ir izteikta saimnieciskās darbības subjektiem, kuri pat neietilpst šo nozari reglamentējošo valsts tiesību aktu (Testo Unico dei Servizi di Media Audiovisivi e Radiofonici) piemērošanas subjektu lokā, un konkrēti šajā lietā – kādam pašmāju operatoram, kas tikai sniedz pakalpojumus savam Īrijā reģistrētajam māsasuzņēmumam, kā arī šā nupat minētā uzņēmuma gadījumā – operatoram, kuram šīs valsts teritorijā nav nedz juridiskās adreses, nedz arī kādas darbības, kas ietvertu nodarbinātību, proti, citiem vārdiem sakot, vai tas ir pasākums, kas ierobežo pakalpojumu sniegšanas brīvību Eiropas Savienībā pretrunā Līguma 56. pantam?